Некалькі казачных твораў, прадстаўленых на фестывалі, таксама мелі выразныя алегарычныя матывы. Гэта і “Птушыны суд” Сяргея Кавалёва па матывах твораў Уладзіміра Караткевіча ў выкананні тэатра сярэдняй школы № 23 Віцебска (кіраўнік Мікалай Бандарэнка), які атрымаў дыплом і прыз за 1-е месца, і “Я буду жыць!” па п’есе таго ж аўтара “Пацалунак ночы” ў выкананні тэатральнага гурта “Дэбют” сярэдняй школы № 46 Віцебска (кіраўнік Ірына Салаўёва) — дыплом “За яскравае ўвасабленне ідэй гуманізму”, і “Адважныя парсючкі” Ягора Конева ў выкананні тэатра “Арлекін” сярэдняй школы № 3 (кіраўнік Юрый Іваноўскі) — 3-е месца.